
       AVIZ

   asupra

 propunerii legislative pentru modificarea art. 18 din Legea Educaţiei Naţionale nr. 1/2011

modificarea art. 262 alineatul (3) din Legea Educaţiei Naţionale nr. 1/2011

În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea art. 262 alineatul (3) din Legea Educaţiei Naţionale nr. 1/2011, trimisă cu adresa nr. Pl.x. 354 din 16 septembrie 2014, înregistrată cu  nr. 4c-11/916 din 17 septembrie 2014.
Camera Deputaţilor este primă Cameră sesizată, conform dispoziţiilor art. 75 alin.(1) din Constituţia României, republicată şi ale art.92 alin.(8) pct.2 din Regulamentul Camerei Deputaţilor, republicat.

Proiectul de lege are ca obiect de reglementare modificarea şi completarea Legii Educaţiei Naţionale nr. 1/2011, cu modificările şi completările ulterioare, în sensul modificării normelor didactice pentru profesorii/învăţătorii din învăţământul primar.

Potrivit prevederilor art. 61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din data de 23 septembrie 2014.

Membrii comisiei au examinat propunerea legislativă supusă avizării, expunerea de motive, avizul nefavorabil al Consiliului Economic şi Social, transmis cu adresa nr. 1951 din 11 septembrie 2014 şi avizul favorabil cu observaţii şi propuneri al Consiliului Legislativ, aviz transmis prin adresa cu nr.987 din 12 septembrie 2014.

În urma dezbaterilor, Comisia juridică, de disciplină şi imunităţi a hotărât, cu majoritate de voturi, avizarea negativă a propunerii legislative, întrucât prin aplicarea prevederilor propunerii legislative este afectat bugetul de stat, devenind aplicabile dispoziţiile art. 111 alin. (1) teza a doua din Constituţia României, republicată şi prevederile art. 15 alin. (2) din Legea nr. 500/2002 privind finanţele publice, cu modificările şi completările ulterioare. Guvernul nu a transmis o informarea obligatorie cu privire la această iniţiativă legislativă, până în prezent. Iniţiatorii propunerii legislative nu precizează sursa de finanţare, în conformitate cu prevederile art. 138 alin. (5) din Constituţia României, republicată.
Prin Ordonanţa de Urgenţă a Guvernului nr. 49/2014 s-a modificat alin. (4) al art. 262 din Legea educaţiei naţionale nr. 1/2011 iar prin adoptarea soluţiei legislative propuse pentru art. 262 alin. (3) lit. h) s-ar crea un paralelism în reglementare cu textul alin. (4) al art. 262, încălcându-se astfel şi normele de tehnică legislativă.
În raport de obiectul şi conţinutul reglementării, iniţiativa legislativă face parte din categoria legilor organice, fiind incidente prevederile art. 73 alin. (3) lit. n) din Constituţia României, republicată.. 

Consilier parlamentar,

